
Parlamentul  României

Camera Deputaților 
	

	Comisia pentru buget,

finanţe şi bănci


	Comisia pentru administraţie publică şi amenajarea teritoriului


	Nr.4c-2/100
București, 22.03.2022


	          Nr.4c-7/34
București, 22.03.2022






Către,  

BIROUL PERMANENT AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea şi completarea Ordonanţei Guvernului 46 din 30.01.2000 privind declararea Complexului „Memorialul Revoluţiei - Decembrie 1989” din municipiul Timişoara ansamblu de interes naţional, transmis Comisiei pentru buget, finanţe şi bănci şi Comisiei pentru administraţie publică şi amenajarea teritoriului, pentru dezbatere în fond, cu adresa nr. PLx.33/2022 din 9 februarie 2022. 
	PREŞEDINTE
	PREŞEDINTE

	Bogdan - Iulian HUŢUCĂ
	Simona BUCURA - OPRESCU 

RAPORT COMUN
asupra proiectului de Lege pentru modificarea şi completarea Ordonanţei Guvernului 46 din 30.01.2000 privind declararea Complexului „Memorialul Revoluţiei - Decembrie 1989” din municipiul Timişoara 
ansamblu de interes naţional


 În conformitate cu prevederile art. 95 şi 117 alin. (1) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci şi Comisia pentru administraţie publică şi amenajarea teritoriului au fost sesizate, prin adresa nr. PLx.33/2022 din 9 februarie 2022, spre dezbatere în fond, cu proiectul de Lege pentru modificarea şi completarea Ordonanţei Guvernului 46 din 30.01.2000 privind declararea Complexului „Memorialul Revoluţiei - Decembrie 1989” din municipiul Timişoara ansamblu de interes naţional.

Senatul, în calitate de primă Cameră sesizată, a adoptat proiectul de lege în ședința din 7 februarie 2022, ca urmare a depăşirii termenului de pronunțare, potrivit arti.75 alin.(2) teza finală din Constituţia României, republicată.

Camera Deputaţilor este Cameră decizională, conform prevederilor art.75 din Constituţia României, republicată şi ale art. 92. alin. (9) pct. 1 din Regulamentul Camerei Deputaţilor, republicat, cu modificările și completările ulterioare.


La întocmirea prezentului raport comun, Comisiile au avut în vedere:



- avizul negativ al Consiliul Legislativ (nr.921/15.11.2021)



- avizul favorabil al Consiliului Economic și Social 


  (nr.7375/26.10.2021)


Proiectul de lege are ca obiect de reglementare completarea Ordonanţei Guvernului nr.46/2000 privind declararea Complexului ”Memorialul Revoluției – Decembrie 1989” din municipiul Timișoara ansamblu de interes național, în sensul de a se aduce continuitate în finanţarea activităţii Asociaţiei „Memorialul Revoluţiei 16-22 Decembrie 1989”. Astfel, se prevede ca Asociaţia „Memorialul Revoluţiei 16-22 Decembrie 1989” să fie finanțată, până la semnarea contractului de finanțare, lunar în limita a 1/12 din suma prevăzută în bugetul pe anul anterior.


Potrivit prevederilor art. 62 şi 64 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate în fond au examinat proiectul de lege în şedinţe separate.

Membrii Comisiei pentru administraţie publică şi amenajarea teritoriului au examinat proiectul de lege în şedinţa din data de 22 martie 2022. La lucrările Comisiei și-au înregistrat prezența deputații conform listei de prezență.


În conformitate cu prevederile art. 56 și 57 din Regulamentul Camerei Deputaților, republicat, la dezbaterea din cadrul Comisiei a participat în calitate de invitat, domnul András István Demeter - secretar de stat în cadrul Ministerului Culturii.

Membrii Comisiei pentru buget, finanţe şi bănci au examinat proiectul de lege, în ședința cu prezenţă fizică şi online din data de 22 martie 2022. La lucrările Comisiei și-au înregistrat prezența deputații conform listei de prezență.


În conformitate cu prevederile art. 56 și 57 din Regulamentul Camerei Deputaților, republicat, la dezbatere au participat, în calitate de invitaţi, domnul András István Demeter - secretar de stat în cadrul Ministerului Culturii şi domnul Lucian Heiuş - secretar de stat în cadrul Ministerului Finanţelor. 

În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege pentru modificarea şi completarea Ordonanţei Guvernului 46 din 30.01.2000 privind declararea Complexului „Memorialul Revoluţiei - Decembrie 1989” din municipiul Timişoara ansamblu de interes naţional, cu amendamente admise de tehnică legislativă prevăzute în Anexa care face parte integrantă din prezentul raport comun.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE 

Bogdan - Iulian HUŢUCĂ


	PREŞEDINTE 

Simona BUCURA - OPRESCU

	SECRETAR, 

Iulius – Marian FIRCZAK
	SECRETAR, 

Oana - Alexandra CAMBERA

	Şef serviciu, Giorgiana Ene

Expert parlamentar, Laura Elena Gheorghe
	                   Şef serviciu, Cristian BITEA
                   Consilier parlamentar: Roxana ARDELEANU


Anexă
PL-x nr.33/2022
AMENDAMENTE ADMISE

În urma examinării, Comisiile propun adoptarea proiectului de lege cu următoarele amendamente:
	Nr. crt.
	Text adoptat de Senat
	Amendamente propuse

(autorul amendamentelor)
	Motivarea amendamentelor propuse

	0
	1
	2
	3

	1. 
	LEGE

pentru modificarea și completarea Ordonanței Guvernului 46 din 30.01.2000 privind declararea Complexului ”Memorialul Revoluției – Decembrie 1989” din municipiul Timișoara ansamblu de interes național
	LEGE

pentru completarea Ordonanței Guvernului nr.46/2000 privind declararea Complexului ”Memorialul Revoluției – Decembrie 1989” din municipiul Timișoara ansamblu de interes național

	Tehnică legislativă

	2. 
	
Art.I. – Ordonanța Guvernului 46 din 30.01.2000 privind declararea Complexului ”Memorialul Revoluției – Decembrie 1989” din municipiul Timișoara ansamblu de interes național, publicată în Monitorul Oficial cu numărul 44 din data de 31 ianuarie 2000, se modifică și se completează după cum urmează:
	
Articol unic – Ordonanța Guvernului nr.46/2000 privind declararea Complexului ”Memorialul Revoluției – Decembrie 1989” din municipiul Timișoara ansamblu de interes național, publicată în Monitorul Oficial al României, Partea I, nr. 44 din 31 ianuarie 2000, se completează după cum urmează:
	Tehnică legislativă

	3. 
	
1. După articolul 4 se introduce un nou articol 41, cu următorul cuprins:


”Art.41 -  Asociația ”Memorialul Revoluției 16-22 Decembrie 1989 va fi finanțată, până la semnarea contractului de finanțare, lunar în limita a 1/12 din suma prevăzută în bugetul pe anul anterior.”
	
- După articolul 4 se introduce un nou articol, art. 41, cu următorul cuprins:


”Art.41 -  Asociația ”Memorialul Revoluției 16-22 Decembrie 1989 va fi finanțată, până la semnarea contractului de finanțare, lunar în limita a 1/12 din suma prevăzută în bugetul pe anul anterior.”

	Tehnică legislativă



3

